Na temelju članka 52. točke 18. Statuta Primorsko-goranske županije („Službene novine“ broj 23/09, 9/13 I 25/13 – pročišćeni tekst) i članka 25. Poslovnika o radu župana Primorsko-goranske županije („Službene novine“ broj 23/14, 16/15, 3/16), Župan Primorsko-goranske županije dana 23.01.2017. godine, donio je

***O D L U K U***

o imenovanju Povjerenstva za odabir programa/projekata razvoja selektivnih oblika turizma za sufinanciranje iz proračuna Primorsko-goranske županije za 2017. godinu

**I.**

Imenuje se Povjerenstvo za odabir programa/projekata razvoja selektivnih oblika turizma za sufinanciranje iz proračuna Primorsko-goranske županije za 2017. godinu (u daljnjem tekstu: Povjerenstvo) u sljedećem sastavu:

* Melita Raukar, pročelnica Upravnog odjela za turizam, poduzetništvo i ruralni razvoj, predsjednica Povjerenstva,
* dr. sc. Hrvoje Pende, savjetnik za razvoj turističkih proizvoda II u Upravnom odjelu za turizam, poduzetništvo i ruralni razvoj, član Povjerenstva
* Danijela Perković, savjetnica za konkurentnost i EU projekte II u Upravnom odjelu za turizam, poduzetništvo i ruralni razvoj, članica Povjerenstva.

**II.**

 Povjerenstvo je dužno u roku od 15 dana nakon isteka roka za zaprimanje zahtjeva za dodjelu potpora programima/projektima razvoja selektivnih oblika turizma u 2017. godini, razmotriti zaprimljene zahtjeve i u skladu s kriterijima navedenim u Pravilniku o uvjetima dodjele donacija, subvencija i pomoći za provedbu proračunskih projekata i aktivnosti iz programa Upravnog odjela za turizam, poduzetništvo i ruralni razvoj i osiguranim sredstvima u Proračunu Primorsko-goranske županije za 2017. godinu, Županu predložiti projekte za dodjelu potpora, korisnike i iznose potpore.

**III.**

Povjerenstvo je imenovano na rok do 31. prosinca 2017. godine.

**IV.**

Članovi Povjerenstva nemaju pravo na naknadu za rad u Povjerenstvu.

**V.**

Stručne i administrativne poslove za Povjerenstvo obavljat će Upravni odjel za turizam, poduzetništvo i ruralni razvoj Primorsko-goranske županije.

**VI.**

Ova odluka stupa na snagu danom donošenja.

KLASA: 022-04/17-01/3

URBROJ: 2170/1-01-01/5-17-9

Rijeka, 23.01.2017. ***Župan***

 **Zlatko Komadina, dipl.ing.**